BASES XERÁIS DOS PROCESOS SELECTIVOS PARA A FUNCIONARIZACIÓN DE PERSOAL LABORAL FIXO DO CONCELLO
ADMINISTRACIÓN LOCAL — Municipal — Marín (Persoal, oposicións, 14/08/2015)

Por Resolución da Alcaldía de 20 de maio de 2015 aprobáronse as bases xeráis e específicos e a convocatoria dos procesos selectivos para a funcionarización de prazas de persoal laboral fixo do Concellode Marín, de acordo co previsto na Oferta de Emprego Público do ano 2013. É obxeto das presentes bases xeráis regular os aspectos comúns aos procesos selectivos para a funcionarización de prazas de persoal laboral fixo do Concello de Marín. Os requisitos e cuestións específicas que afecten a cada proceso selectivo, atendendo á categoría das prazas que se convocan regularanse nas bases específicas das mesmas. A Funcionarización terá carácter voluntario, de xeito que aqueles empregados municipáis que ocupando, como persoal laboral fixo, praza do Concello de Marín a funcionarizar, non participen neste proceso selectivo, conservarán a súa condición de persoal laboral fixo. Establécese como sistema selectivo para todos os procesos de funcionarización o CONCURSO –OPOSICIÓN, pola quenda RESTRINXIDA a persoal laboral fixo do Concello de Marín. Os aspirantes deberán posuir, no día en que remate o prazo para a presentación de solicitudes de participación, os seguintes requisitos: a) Ter a nacionalidade española, sen prexuizo do disposto no artigo 57 da Lei 7/2007, do 12 de abril, do Estatuto Básico do Empregado Público, respecto do acceso ó emprego público de nacionais doutros estados. b) Ter cumpridos os dezaseis anos de idade e non excederen, no seu caso, da idade máxima de xubilación forzosa. c) Estar en posesión, na data na que remate o prazo de admisión de instancias, da titulación académica que se esixa nas bases específicas para cada categoría. As equivalencias haberán de ser debidamente acreditadas, ben por ser recollidas nunha norma ou mediante certificado emitido polo órgano competente. d) Ser traballador laboral fixo do Concello de Marín coa categoría que nas bases específicas se sinale. e) Posuír a capacidade funcional para o desempeño das tarefas da categoría á que opte. f) Non estar separado/a mediante expediente disciplinario do servizo de calquera administración pública ou dos órganos constitucionáis ou estatutarios das Comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario no que houbese estado separado ou inhabilitado. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos ó acceso o emprego público. g) Ter aboado os dereitos de exame por importe de 18,03 euros, que poderá efectuarse na Tesourería Municipal do Concello ou mediante ingreso na conta xeral do Concello nº ES95- 2080-5430-24-3110102174. As persoas que, cumprindo os requisitos sinalados no apartado anterior, desexen tomar parte nos procesos selectivos para a funcionarizacion de persoal laboral fixo do Concello de Marín, deberán facelo constar mediante instancia/solicitude de participación que se axustará ao modelo que figura como Anexo III desta convocatoria, e que deberá presentarse no prazo de VINTE (20) DÍAS NATURÁIS dende a publicación do anuncio da convocatoria no Boletín Oficial do Estado. Estas bases publicaranse íntegramente no Boletín Oficial da Provincia de Pontevedra, no Diario Oficial de Galicia e no taboleiro de anuncios do Concello. A dita instancia deberá acompañarse a seguinte documentación: — fotocopia cotexada do DNI. — fotocopia cotexada da titulación académica esixida nas bases específicas. — certificación de servizos previos relativa á antigüedade no posto como persoal laboral fixo do Concello de Marín coa categoría que se determine nas bases específicas para cada praza. — xustificante do aboamento da taxa por dereitos de exame. — relación enumerada de méritos que se aleguen para a súa valoración, pola orde en que figuran no ANEXO I, así como a xustificación documental dos mesmos, mediante orixináis ou fotocopias cotexadas. Non se valorarán aqueles méritos que non estén debidamente acreditados na data en que remate o prazo de presentación de instancias. A presentación de solicitudes poderá facerse no Rexistro Xeral do Concello de Marín, en horario de 9 a 14 horas, de luns a venres, ou de 9 a 13 horas os sábados. As instancias tamén poderán ser presentadas nas formas previstas no artigo 38 da Lei 30/1992, de Réximen Xurídico das Administración Públicas e Procedemento Administrativo Común.1) Finalizado o prazo dos vinte días naturais sinalado para presentar as solicitudes, a Alcaldía ditará resolución, declarando aprobada a listaxe provisional de admitidos e excluídos, especificando, no seu caso, os motivos de exclusión, que se publicará no Boletín Oficial da Provincia e no taboleiro de anuncios do Concello.2) Os aspirantes excluídos disporán dun prazo de dez días hábiles, contados a partir do seguinte ao da publicación da resolución, para poder enmendar, no seu caso, o/s defecto/s que motivase/n a exclusión e/ou formular reclamacións.3) Rematado o citado prazo a Alcaldía emitirá Resolución pola que que aprobará a listaxe definitiva de admitidos e excluidos a cada proceso selectivo. Na mesma resolución determinarase a composición nominal do Tribunal cualificador, así como a data de comezo das probas. Estas resolucións serán publicadas no taboleiro de anuncios da Casa do Concello e no Boletín Oficial da Provincia de Pontevedra.4) O feito de figurar incluído na relación de admitidos a un proceso selectivo non prexulga que se lles recoñeza aos interesados a posesión dos requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas.5) No caso de que dende un primeiro momento non houbese ningún aspirante excluido, dictarase resolución aprobando a listaxe definitiva de admitidos. Na mesma resolución determinarase a designación nominal dos membros do Tribunal cualificador así como a data de comezo das probas. Esta resolución será publicada no taboleiro de anuncios da Casa do Concello e no Boletín Oficial da Provincia de Pontevedra. Os membros dos tribunáis cualificadores de cada un dos procesos selectivos serán designados pola Alcaldía segundo o disposto no art.4, e) e f) do Real decreto 896/91, do 7 de xuño, así como artigo 60 da citada Lei 7/2007, do 12 de abril, tendo en conta a paridade entre homes e mulleres Cada tribunal estará integrado por cinco membros titulares e cinco suplentes, sendo a súa composición a seguinte: presidente/a, secretario/a e tres vogais. A composición dos mesmos axustarase ao previsto no artigo 60 do Estatuto Básico do Empregado Público non podendo ser parte do mesmo os funcionarios interinos nin o persoal eventual. Cada Tribunal estará integrado por: Presidente/a: un/ha funcionario/a ou persoal laboral fixo do Concello de Marín ou de calqueira outro Concello ou Administración Pública, con titulación igual ou superior á esixida para o ingreso na categoría de que se trate. Secretario/a: un/ha funcionario/a ou persoal laboral fixo do Concello de Marín ou de calqueira outro Concello ou Administración Pública, con titulación igual ou superior á esixida para o ingreso na categoría de que se trate.3 Vocais: — dous/duas funcionarios/as de carreira ou persoal laboral fixo do Concello de Marín ou de calqueira outro Concello ou Administración Pública, con titulación ou especialización igual ou superior á esixida para o ingreso na categoría de que se trate. — un/ha funcionario/a de carreira ou persoal laboral fixo do Concello de Marín ou de calquera outro Concello ou Administración Pública, con titulación ou especialización igual ou superior á esixida para o ingreso na categoría de que se trate, designado/a pola Alcaldía a proposta da Xunta de Persoal e que actuará, en todo caso, a título individual. A composición nominal dos membros do tribunal Cualificador, farase pública coa resolución aprobando a listaxe definitiva de admitidos ao proceso. Asimesmo, na resolución na que se designe a composición nominal do Tribunal nomearanse suplentes de cada un dos membros do mesmo. Os Tribunáis Cualificadores non poderán constituirse nin actuar sen a asistencia de, a lo menos, tres dos seus membros (titulares ou suplentes, indistintamente) e, en todo caso, coa asistencia do /a Presidente/a e do/a Secretario/a. Os membros do Tribunal Cualificador deberán absterse de intervir, cando concurran neles algunha das circunstancias previstas no art 28 da Lei 30/1992, de 26 de novembro, de Réxime Xurídico das Administracións Públicos e do Procedemento Administrativo Común, e no artigo 13.2 do RD 364/1995 polo que se aproba o Regulamento Xeral de Ingreso do persoal ao servizo da Administración Xeral do Estado e de Provisión de Postos de Traballo e Promoción Profesional dos Funcionarios da Administración Xeral do Estado. Asimesmo, os aspirantes, poderán recusar aos membros dos Tribunáis cando nos mesmos concurra algunha das circunstancias previstas para a abstención de conformidade co establecido no art.29 da Lei 30/1992. Os Tribunáis quedarán facultados para resolver tódas as dúbidas que puideran xurdir na aplicación destas bases e tomar os acordos necesarios para a boa orde do proceso selectivo en todo o no previsto nas presentes bases. A actuación de cada tribunal rexerase polo disposto nas presentes bases e na Lei 30/1992. Os Tribunáis poderán dispoñer a incorporación aos seus traballos de asesores especialistas, para todas ou algunha/s das probas que compoñen o proceso selectivo. Neste caso, os asesores terán dereito ás indemnización previstas para os vogáis. O sistema selectivo para todos os procesos selectivos de funcionarización de persoal laboral fixo do Concello de Marín previstos na OEP 2013 será o CONCURSO –OPOSICION. A fase de concurso, en todos os procesos selectivos, será previa á de oposición e non terá carácter eliminatorio. Consistirá na calificación dos méritos alegados e debidamente xustificados, de acordo co baremo de méritos establecido no ANEXO I. Únicamente se valorarán aqueles méritos obtidos con anterioridade á data de remate do prazo de presentación de instancias e debidamente acreditados en dito prazo. A puntuación na fase de Concurso de cada aspirante será a resultante da suma das puntuacións obtidas en cada apartado de dita fase. O aspirantes disporán dun prazo de 10 dias hábiles, a contar dende o día seguinte ao da publicación no taboleiro de anuncios do Concello das puntuacións da fase de concurso, para facer alegacións ás mesmas, as cales haberán de ser resoltas con carácter previo ao inicio da fase de oposición. O exercizos que compoñan a fase de oposición determinarase nas bases específicas para cada categoría. O aspirantes disporán dun prazo de 10 dias hábiles, a contar dende o día seguinte ao da publicación das puntuacións da fase de oposición no taboleiro de anuncios do Concello, para facer alegacións ás mesmas. A CALIFICACIÓN FINAL DO PROCESO SELECTIVO virá dada pola suma das puntuacións obtidas na FASE DE CONCURSO e na FASE DE OPOSICIÓN. En caso de empate na calificación final entre dous ou máis aspirantes o mesmo resolverase atendendo á maior puntuación obtida na fase de oposición, de ser preciso a maior puntuación da fase de concurso e, de persistir o empate, o mesmo desfarase ao chou en presenza dos interesados. O tribunal declarará a superación do proceso selectivo por parte de aqueles/as aspirantes que obteñan as maiores cualificacións fináis, atendendo ao número de prazas convocadas, en cada proceso selectivo, e non poderá declarar a superación do proceso selectivo por un número maior de aspirantes ao das prazas convocadas en cada proceso selectivo. Os aspirantes que teñan superado o proceso selectivo haberán de presentar no Rexistro Xeral do Concello, no prazo de vinte dias naturáis, a contar dende o seguinte ao da publicación a lista de aprobados no taboleiro de anuncios a documentación, orixinal ou copia cotexada, acreditativa de cumprir os requisitos e a capacidade para acceder á categoría de que se trate. De non aportar dita documentación no denvandito prazo, ou, se da documentación aportada, non quedase acreditado que cumpren os requisitos esixidos, decaerán nos seus dereitos, quedando anuladas todas as súas actuacións, sen perxuizo da responsabilidade en que poidan incurrir por falsidade nas súas solicitudes. Unha vez comprobado o cumprimento da totalidade dos requisitos os aspirantes seleccionados serán nomeados funcionarios de carreira e deberán tomar posesión do posto no prazo dun mes dende a publicacion do seu nomeamento como funcionarios de carreira. A toma de posesión conlevará o cese na praza de persoal laboral fixo que viña desempeñando así como a rescisión do contrato de traballo co Concello de Marín. A non presentación ao proceso selectivo ou a non superación do mesmo polo persoal laboral fixo que reuna as condicións establecidas nas bases de cada proceso selectivo determinará a permanencia do/a aspirante no posto de traballo que viña desempeñando, coa condición persoal laboral fixo. O persoal laboral fixo do Concello de Marín que participando nos procesos de funcionarización superen o mesmo, quedará destinado no posto de traballo que viña desempeñando e que foi reconvertido en posto de funcionario. É obxeto das presentes bases a regulación do proceso selectivo para a funcionarización de UNHA (1) praza de Bibliotecario/a, que na actualidade se atopa cuberta por persoal laboral fixo do Concello de Marín. A praza de funcionario coa categoría de Bibliotecario, pertence á Escala de Administración Especial, Subescala Técnica, e Clase Superior, encadrada no grupo de Titulación A, subgrupo A1, de acordo co previsto na Oferta de Emprego Público de 2013. Ademais dos requistos establecidos na Base terceira das Xeráis: — Estar en posesión do título de Licenciado/a en Xeografía e Historia ou equivalente ou en condicións de obtelo na data na que remate o prazo de admisión de instancias. As equivalencias haberán de ser debidamente acreditadas, ben por ser recollidas nunha norma ou mediante certificado emitido polo órgano competente. — Ser traballador laboral fixo do Concello de Marín coa categoría de Bibliotecario/a na data en que remate o prazo de presentación de instancias de participación. — Posuír a capacidade funcional para o desempeño das tarefas da categoría de Bibiliotecario/a. Constará de UN exercicio de carácter obrigatorio e eliminatorio que consistirá en contestar por escrito, no tempo que determine o tribunal, un cuestionario, de dez preguntas relativas ao temario, elexido aou chou de entre dous propostos polo Tribunal, e que versarán sobre o contido do temario que se establece no ANEXO II. O exercicio calificarase de 0 a 20 puntos, sendo preciso acadar un mínimo 10 puntos para a súa superación. É obxeto das presentes bases a regulación do proceso selectivo para a funcionarización de CATRO (4) prazas de Auxiliar Administrativo, que na actualidade se atopan cubertas por persoal laboral fixo do Concello de Marín. As prazas de funcionario coa categoría de Auxiliar Administrativo ás que optarán os aspirantes, pertencen á Escala de Administración Xeral, Subescala Auxiliar, encadradas no grupo de Titulación C, subgrupo C2, de acordo co previsto na Oferta de Emprego Público de 2013. Ademais dos requistos establecidos na Base terceira das Xeráis: — Estar en posesión do título de Graduado en Educación Secundaria Obrigatoria ou equivalente ou en condicións de obtelo na data na que remate o prazo de admisión de instancias. As equivalencias haberán de ser debidamente acreditadas, ben por ser recollidas nunha norma ou mediante certificado emitido polo órgano competente. — Ser traballador laboral fixo do Concello de Marín coa categoría de Auxiliar Administrativo, na data en que remate o prazo de presentación de instancias de participación. — Posuír a capacidade funcional para o desempeño das tarefas da categoría de auxiliar administrativo. Constará de UN exercicio de carácter obrigatorio e eliminatorio que consistirá en contestar por escrito, no tempo que determine o tribunal, un cuestionario tipo test, elexido aou chou de entre dous propostos polo Tribunal, de 40 preguntas con catro respostas alternativas cada unha de elas, das cales únicamente unha será correcta, e que versarán sobre o contido do temario que se establece no ANEXO II. O exercicio calificarase de 0 a 20 puntos, sendo preciso acadar 10 puntos para a súa superación. As respostas correctas calificaranse con 0,50 puntos. Cada resposta incorrecta penalizará 0,16 (periódico). Deste xeito cada tres respostas incorrectas se penalizarán con -0,50 puntos, equivalente a un acerto. As preguntas sen contestar non penalizan. É obxeto da presente convocatoria e a regulación do proceso para a funcionarización de UNHA (1) praza de Conserxe de Biblioteca, que na actualidade se atopa cuberta por persoal laboral fixo do Concello de Marín. A praza de funcionario coa categoría de Conserxe de Biblioteca, pertence á Escala de Administración Xeral, Subescala Subalterna, grupo de Titulación Agrupacións Profesionáis, de acordo co previsto na Oferta de Emprego Público de 2013. Ademais dos requistos establecidos na Base terceira das Xeráis: — Estar en posesión do Certificado de Escolaridade ou equivalente ou en condicións de obtelo na data na que remate o prazo de admisión de instancias. As equivalencias haberán de ser debidamente acreditadas, ben por ser recollidas nunha norma ou mediante certificado emitido polo órgano competente. — Ser traballador laboral fixo do Concello de Marín coa categoría de Conserxe de Bibilioteca na data en que remate o prazo de presentación de instancias de participación. — Posuír a capacidade funcional para o desempeño das tarefas da categoría de Conserxe de Bibilioteca. Constará de UN exercicio de carácter obrigatorio e eliminatorio que consistirá en contestar por escrito, no tempo que determine o tribunal, un cuestionario tipo test, elexido aou chou de entre dous propostos polo Tribunal, de 40 preguntas con catro respostas alternativas cada unha de elas, das cales únicamente unha será correcta, e que versarán sobre o contido do temario que se establece no ANEXO II. O exercicio calificarase de 0 a 20 puntos, sendo preciso acadar 10 puntos para a súa superación. As respostas correctas calificaranse con 0,50 puntos. Cada resposta incorrecta penalizará 0,16 (periódico). Deste xeito cada tres respostas incorrectas se penalizarán con -0,50 puntos, equivalente a un acerto. As preguntas sen contestar non penalizan. Experiencia profesional, ate u máximo de 5 puntos: — por servizos prestados no Concello de Marín ou organismos autónomos del dependentes, como persoal laboral fixo coa categoría de persoal laboral fixo que se esixa para participar en cada proceso selectivo, 0,50 puntos por cada ano de servizo ou fracción superior a seis meses. Deberá de acreditarse mediante certificado/s de servizos previos, expedido/s pola/s Administración/s Pública/s na que tivese prestado servizos o aspirante. Méritos académicos: ate un máximo de 3 puntos. Por estar en posesión de outro/s títulos académicos, do mesmo ou superior nivel que o esixido para o ingreso na categoría á que se opte e distinto do que se aporta para participar no proceso selectivo: — título de licenciado ou equivalente:1,25 puntos por título. — título de diplomado ou equivalente: 1,00 puntos por título. — título de bacharel ou equivalente: 0,75 puntos por título. — título de graduado en Educación Secundaria Obrigatoria ou equivalente:0,50 puntos por título. c) Cursos: ate un máximo de 2 puntos Por ter asistido a cursos/conferencias/simposios ou seminarios relacionados coas tarefas propias da categoría á que opte e organizados por calqueira Adminstración Pública, Universidade, Colexio Oficiái ou sindicato dentro do Acordo Nacional de Formación continua, Para acreditar a realización dos cursos, deberán de aportarse orixináis ou copias cotexadas dos certificados ou diplomas de ditos cursos. Non se valorarán aqueles certificados ou diplomas nos que non se especifique a duración do curso/conferencia ou simposio. Tema 1.—A Constitución Española de 1978: estructura, contido e principios. Os dereitos fundamentais e as liberdades públicas. Tema 2.— A Coroa. As Cortes Xeráis, o Congreso dos Deputados e o Senado. O Goberno e a Administración. Tema 3.—Organización territorial do Estado español. As comunidades Autónomas. As administracións Locáis. O Muncipio e a Provincia. A poboación Municipal: O padrón de habitantes. Tema 4.—O Estatuto de Autonomía de Galicia. O Goberno da Comunidade Autónoma, a Xunta de Galicia e o seu Presidente. O Parlamento de Galicia. O Valedor do Pobo. As competencias da Comunidade Autónoma de Galicia. Tema 5.—A Organización municipal: órganos e Competencias. Réximen de funcionamento dos órganos colexiados locais. Tema 6.—Competencias dos Concellos. As Ordenanzas municipais. Os Bandos da Alcaldía. Tema 7.—O persoal o servizo das Entidades Locais. Funcionarios con habilitación de carácter nacional. Funcionarios de carreira, personal eventual e persoal laboral. Tema 8.—As Disposicións e os Actos Administrativos. Requisitos dos actos administrativos. Eficacia dos actos administrativos. Nulidade e anulabilidade. Tema 9.—O procedemento administrativo. Iniciación. Ordenación. Instrucción. Finalización do Procedemento. Execución. Tema 10.—A revisión dos actos en vía administrativa. Revisión de oficio. Recursos administrativos. Recurso de Alzada. Recurso Potestativo de Reposición. Recurso Extraordinario de Revisión. Tema 11.—O rexistro de documentos. Comunicacións e notificacións. A práctica das notificacións. Tema 12.-A potestade sancionadora. Concepto e significado. Principios do exercicio da potestade sancionadora. O procedemento sancionador e as suas garantías. Medidas sancionadoras administrativas. Tema 13.—A responsabilidade patrimonial da Administración. Procedemento das administracións públicas en materia de responsabilidade patrimonial. Tema 14.—Os bens das administracións. Clases: bens patrimoniais e bens de dominio público. O seu réxime xurídico. Tema15.—Definición e obxectivos da bibliografía. Teoría e técnica. Evolución histórica da bibliografía. Tema 16.—Estado actual da bibliografía. Impacto das tecnoloxías da información e a comunicación. Tendencias na industria e no mercado da información. Grosistas e grandes subministradores de información referencial. Tema 17.—A normalización da identificación bibliográfica. O ISBN, o ISSN e outros códigos internacionais. Identificadores permanentes: DOI, RDF. Tema 18.—As bibliografías nacionais. Influencia das novas tecnoloxías. A situación en España. Tema 19.—Obras de referencia e bibliografía sobre o libro infantil. Tema 20.—Fontes de información especializadas: principais repertorios electrónicos. Tema 21.-Organización bibliotecaria española. Normativa sobre o libro, a lectura e as bibliotecas. Tema 22.—Organización bibliotecaria galega. Normativa galega sobre o libro, a lectura e as bibliotecas. Tema 23.—A cooperación bibliotecaria. Sistemas, redes e consorcios. Situación en España e Galicia. A cooperación internacional. Tema 24.-. A Unión Europea. Institucións e programas de apoio ás bibliotecas. As competencias normativas europeas en política de información e bibliotecas. Tema 25.—Organizacións bibliotecarias internacionais relacionadas coas bibliotecas: Unesco, IFLA, ISO, etc. Tema 26.—O patrimonio bibliográfico: normativa reguladora en España e Galicia. Tema 27.—O depósito legal. Normativa estatal e galega. Tema 28.—A propiedade intelectual. Marco legal en España. As entidades de xestión dos dereitos de autor. Repercusións nas bibliotecas. Tema 29.-Concepto e función dos servizos bibliotecarios. Tipos de bibliotecas. Perspectivas de futuro. Tema 30.—As bibliotecas nacionais. Concepto, funcións e servizos. Proxectos e cooperación. Situación en España. A Biblioteca de Galicia. Tema 31.—As bibliotecas públicas. Concepto, funcións e servizos. Tendencias actuais. Situación en España. Especial referencia a Galicia. Tema 32.—As bibliotecas dixitais e virtuais: concepto. Proxectos locais, nacionais e internacionais. A biblioteca dixital de Galicia: Galiciana. Tema 33.-Espazos e equipamento nas bibliotecas. Planificación de edificios e organización espacial. Especial referencia ás bibliotecas públicas. Tema 34.—Preservación da colección nas bibliotecas. Política de preservación documental. Causas e factores de degradación. Métodos preventivos de conservación. A restauración. Tema 35.—A preservación de materiais dixitais. Dixitalización de documentos: técnicas e procedementos. Deseño de proxectos de dixitalización de documentos. Tema 36.—Formación da colección: selección e adquisición. Tema 37.—Desenvolvemento e xestión da colección. O expurgo. Avaliación da colección. Tema 38.—Proceso técnico da colección. Os catálogos nas bibliotecas: concepto e clases. Os catálogos colectivos. Tema 39.—A indización. Encabezamentos de materias Tema 40.-. A indización. Thesaurus e descritores. Novas tendencias, especial referencia a SKOS. O resumo. Tema 41.—Control e xestión de autoridades. Análise da estrutura da información nos rexistros de autoridade e puntos de acceso. Directrices internacionais, especial referencia a FRAD e MARC 21 de autoridades. Programas de control de autoridades. Tema 42.—Os sistemas integrados de xestión de bibliotecas. Tema 43.—A hemeroteca. Características, función e tratamento das publicacións periódicas. Xestión dos fondos e localizacións. Tema 44.—Servizos aos usuarios. O acceso aos fondos e a subministración de documentos: consulta, préstamo individual e colectivo. Tema 45.—A área infantil e a xuvenil na biblioteca pública: recursos, espazos, servizos e actividades. Tema 46.—As bibliotecas públicas como institucións da memoria local. A colección, o desenvolvemento de servizos, as novas tecnoloxías e as alianzas estratéxicas. Tema 47.—A biblioteca pública para todos: achegar a biblioteca a colectivos específicos: terceira idade, discapacitados, inmigrantes, minorías, etc. Tema 48.—A animación á lectura: conceptos e características. Planificación de programas. Actividades. A promoción da lectura dixital na biblioteca pública. Tema 49.—A biblioteca pública como espazo cultural. Cooperación con outras entidades e colectivos. Tema 50.—Os usuarios das bibliotecas públicas: tipoloxía e necesidades. A formación de usuarios na biblioteca pública. Formas de participación dos usuarios nas bibliotecas. Novas vías de financiamento das bibliotecas Tema 1.—A Constitución Española de 1978: estructura, contido e principios. Tema 2.—Os dereitos fundamentais e as liberdades públicas. Os deberes dos españóis. Tema 3.—Organización territorial do Estado español. As comunidades Autónomas. As administracións Locáis. Tema 4.—As bases do réxime local. Autonomia local. Entidades Locáis. Potestades administrativas. Tema 5.—Especial referencia á potestade reglamentaria. Reglamento e ordenanza locáis. Clases. Procedemento de elaboración e parobación. Publicación. Tema 6.-O municipio. Territorio. Poboación. Tema 7.—O estatuto do veciño na administración local. Tema 8.—A organización municipal. Órganos unipersoáis e órganos colexiados. Tema 9.—Competencias das entidades locáis. Tema 10.—O padrón municipal. A obriga de empardoarse. Datos recollidos. Tema 11.—Dereitos dos cidadáns no procedemento administrativo. Tema 12.—recepción e rexistro de documentos. Tema 13.—Actos administrativos. Requisitos dos actos administrativos. Motivación. Eficacia. Tema 14.—Procedemento administrativo. Fases. Iniciación. Requisitos de instancias e solcittudes. Tema 15.—Instrucción. Proba e audiencia ao cidadán. Tema 16.—Terminación. Resolución. Desestimiento. Renuncia e caducidade. Tema 17.—As Disposicións e os Actos Administrativos. Requisitos dos actos administrativos. Eficacia dos actos administrativos. Nulidade e anulabilidade. Tema 18.—A notificación e a publicación dos actos administrativos. Tema 19.—Os recursos administrativos. Tema 20. Persoal das entidades locáis. Funcionarios, persoal laboral e presoal eventual. Tema 1.—Organización territorial do Estado español. As comunidades Autónomas. As administracións Locáis. Tema 2.—As bases do réxime local. Autonomia local. Entidades Locáis. Potestades administrativas. Tema 3.—Especial referencia á potestade reglamentaria. Reglamento e ordenanza locáis. Clases. Procedemento de elaboración e parobación. Publicación. Tema 4.-O municipio. Territorio. Poboación. Tema 5.—O estatuto do veciño na administración local. Tema 6.—A organización municipal. Órganos unipersoáis e órganos colexiados. Tema 7.—Competencias das entidades locáis. Tema 8.—O padrón municipal. A obriga de empadroarse. Datos recollidos. Tema 9.—Dereitos dos cidadáns no procedemento administrativo. Tema 10.—Recepción e rexistro de documentos. En Marín a 20 de maio de 2015.—Alcaldesa-Presidenta, Santiago Victor Veiguela Jungal.